

DET SAMFUNNSVITENSKAPELIGE FAKULTET


Samfunnsvitenskapene har en sentral plass i det norske samfunn. Den kunnskap som samfunnsfagene forvalter og utvikler spenner vidt og speiler på ulike måter sentrale trekk ved den tiden vi lever i. 

Viktigere er likevel den evnen samfunnsfagene har til å være kritisk og ikke minst, stille de til enhver tid gode - og ubehagelige - spørsmål. Fakultetet er meget opptatt av å fremme samfunnsfaglig grunnforskning, nettopp ut i fra en erkjennelse av at samfunnsvitenskap blir i dag oppfattet som (lik) samfunnskunnskap - og har blitt et slags allemanns eie. Det er vanskelig å få gehør for betydningen av grunnforskningen i våre fag; og samfunnsfagene generelt møter motvind: det er ulike røster som hevder at det er for mange samfunnsvitere og for mye samfunnsforskning. Og det skjer i en tid da behovet for gjennomgripende innsikt i verdensomspennende sosio-økonomiske og kulturelle prosesser bare øker.  Det er mye vi ikke vet om grunnleggende samfunnsmessige sammenhenger - både her og i verden rundt oss.  Heldigvis er det fortsatt mange unge mennesker som søker seg til fakultetet og som ser betydningen av samfunnsfag for deres fremtidige virke, være det seg i privat eller offentlig sektor.   (DETTE ER POLITIKK OG KANSKJE IKKE STEDET Å HEVDE VÅR EKSISTENSRETT?)

På tross av noe nedgang i studenttallet, har fakultetet stadig god rekruttering til de fleste av fagene, unntaket er samfunnsøkonomi. Dette er en situasjon fakultetet tar alvorlig og fakultetet har samarbeidet med Økonomisk Institutt (tidligere Sosialøkonomisk institutt) for å finne aktive måter å møte utfordringene på. 

De andre fagene har fortsatt mange studenter på hovedfag, og rekruttering til doktorgradsprogrammet er meget god. Fakultetet har, også i 1999, hatt flere kvalifiserte søkere enn det har vært i stand til å ta opp på vårt dr.polit. program.  

Fakultetet har arbeidet videre med etableringen og konsolideringen av TIK. Et tiltak her var bl.a. overføring av Prosjektforum fra ISS til TIK. Dette har vært en meget vellykket organisasjonsendring. Prosessen med utskillelsen av Etnografisk Museum fra fakultetet er nå fullført. Denne omorganiseringen er spesielt merkbar for det tidligere Institutt og museum for antropologi (IMA), som har fått et betydelig økt press på sine vitenskapelig ansatte. IMA har nå tatt navnet Sosialantropologisk institutt. 

Fakultetet har også arbeidet systematisk med å finne måter å bedre informasjons tilgang til studentene og det har resultert i prosjektet "SV - student informasjonssenter", som vil bli realisert i år 2000, og som innebærer både ombygginger og omskolering og omorganisering. 

Fagpolitisk har fakultet og dekanatet lagt vekt på arbeidsformene i AU, med bl.a. utstrakt bruk av diskusjonssaker, som har vært meget konstruktivt. Videre har Fakultetet arbeidet med styringsverktøy, som bl.a. budsjettmodellen og timeregnskapet. Og i skyggen av Mjøs, har fakultetet hatt en kontinuerlig årvåkenhet overfor de utfordringene som år 2000 vil bringe. Således har 1999 lagt grunnen for omstilling av virksomheten. Diskusjoner om studiekvalitet, omfang, antall studenter har vært viktige, sammen med en oppmerksomhet rettet mot rekruttering og forskningens kår.  

Professor Øyvind Østerud ble oppnevnt som leder for Maktutredningen, og virksomheten ble lagt til Institutt for statsvitenskap. Dette har vært et viktig bidrag til Fakultetets aktiviteter.  (DETTE SKJEDDE I 1998 OG TRENGS KANSKJE IKKE Å VÆRE MED I ÅR?) Forskningsprogrammet ARENA (finansiert av NFR) er lokalisert i Eilert Sundt hus og bidrar positivt til den flerfaglige Europa forskningen ved fakultetet. Fakultetet har gjeninnført tiltredelsesforelesninger for professorer og den første ble holdt av Professor Gunn Elisabeth Birkelund. Dette initiativet ble meget vel mottatt. 

I ????? vedtok kollegiet å finansiere den meget etterlengtede studentkjelleren ved SV. Dette er et særdeles viktig første skritt til å forbedre det sosiale miljøet til studentene ved Det samfunnsvitenskapelige fakultet.

Jeg takker alle ansatte for den store innsatsen i året som gikk  - og  kan ikke annet enn å love at det blir mye å gjøre i År 2000 også!!!

Marit Melhuus

Dekan.

